Diari Oficial de la Generalitat Valenciana


Sumari del DOGV 3286, del 15-07-1998 (1998/5935)

DECRET 87/1998, de 16 de juny, del Govern Valencià, pel qual accepta la cessió gratuïta de la propietat de l’immoble de 474,56 metres quadrats de superfície, situat a Quart de Poblet, en l’avinguda de Villalba de Lugo, destinat a la construcció d’un edifici per a jutjats, realitzada per l’ajuntament d’aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/16/87/dof/vci/html**

### Dades del document

Número de DOGV
:   3286

Data del DOGV
:   15-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5935


Data del document
:   16-06-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 87/1998, de 16 de juny, del Govern Valencià, pel qual accepta la cessió gratuïta de la propietat de l'immoble de 474,56 metres quadrats de superfície, situat a Quart de Poblet, en l'avinguda de Villalba de Lugo, destinat a la construcció d'un edifici per a jutjats, realitzada per l'ajuntament d'aquest municipi. [1998/C5935]
  
L'Ajuntament de Quart de Poblet, en sessió plenària realitzada el dia 6 de març de 1997, ratificada el 20 de juny de 1997, acordà la cessió gratuïta a la Generalitat Valenciana de la propietat de l'immoble situat en l'avinguda de Villalba de Lugo, propietat de l'Ajuntament. L'esmentada finca duu annex el dret d'edificar, junt amb la superfície anterior, el subsòl en uns altres 150,23 metres quadrats.
  
La cessió es realitza amb la finalitat determinant que s'hi construïsca un edifici destinat a jutjats.
  
A petició del sotsecretari de Justícia de la Conselleria de Benestar Social, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 16 de juny de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Quart de Poblet, de l'immoble de 474,56 metres quadrats de superfície, que segons el vigent Pla General està classificat com urbà i constitueix la part nord-oest del sòl destinat a sistema local de servei públic, situat en l'avinguda de Villalba de Lugo, pròxim al límit del terme amb Manises. Duu annex el dret d'edificar, junt amb la superfície anterior, el subsòl en uns altres 150,23 metres quadrats. Confronta per totes parts amb resta de la parcel·la de la qual se segregà, propietat de l'Ajuntament de Quart de Poblet i destinada a vials i espais lliures.
  
Consta inscrita en el Registre de la Propietat de Paterna al tom 1.738, llibre 226 de Quart de Poblet, foli 121, finca 25.672.
  
Article 2
  
La cessió gratuïta efectuada per l'Ajuntament de Quart de Poblet es fa amb les condicions següents:
  
1. Destinar l'immoble a la construcció d'un edifici destinat a jutjats.
  
2. Que els fins de la cessió es complisquen en un termini màxim de 5 anys.
  
3. Que l'edifici es mantinga com a seu dels jutjats durant els 30 anys següents.
  
Els terminis establits en les condicions número 2 i 3 es comptaran des del dia de l'atorgament de l'escriptura pública de cessió.
  
Article 3
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 16 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI